A4-0090/99

Ψήφισμα επί της ανακοίνωσης της Επιτροπής σχετικά με τα επιχειρηματικά κεφάλαια: κλειδί για τη δημιουργία απασχολήσεων στην Ευρωπαϊκή Ένωση (SEC(98)0552 - C4-0496/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (SEC(98)0552 - C4-0496/98),

- έχοντας υπόψη την ανακοίνωση της Επιτροπής της 30ης Σεπτεμβρίου 1998 σχετικά με την προώθηση του επιχειρηματικού πνεύματος και της ανταγωνιστικότητας (COM(98)0550),

- έχοντας υπόψη την ανακοίνωση της Επιτροπής για την προώθηση του επιχειρηματικού πνεύματος στην Ευρώπη: Προτεραιότητες για το μέλλον (COM(98)0222),

- έχοντας υπόψη τα συμπεράσματα του Έκτακτου Ευρωπαϊκού Συμβουλίου για την Απασχόληση (Λουξεμβούργο, Νοέμβριος 1997), καθώς επίσης και τα συμπεράσματα της Συνόδου του Ευρωπαϊκού Συμβουλίου στο Κάρντιφ τον Ιούνιο του 1998,

- έχοντας υπόψη την ανακοίνωση της Επιτροπής σχετικά με τις ευρωπαϊκές κεφαλαιαγορές για μικρομεσαίες επιχειρήσεις: προοπτικές και ενδεχόμενα εμπόδια στην πρόοδο (COM(97)0187 - C4-0433/97), καθώς και το ψήφισμά του της 17ης Σεπτεμβρίου 1998 επί της ανακοίνωσης αυτής ((ΕΕ C 313 της 12.10.1998, σελ. 195.)),

- έχοντας υπόψη την ανακοίνωση της Επιτροπής σχετικά με τη σκοπιμότητα δημιουργίας ευρωπαϊκής κεφαλαιαγοράς για μικρότερες αναπτυσσόμενες εταιρείες που διοικούνται με επιχειρηματικό πνεύμα (COM(95)0498 ) και το ψήφισμά του της 4ης Ιουλίου 1996 επί του θέματος αυτού ((ΕΕ C 211 της 22.7.1996, σελ. 40)),

- έχοντας υπόψη το Λευκό Βιβλίο της Επιτροπής σχετικά με την ανάπτυξη, την ανταγωνιστικότητα και την απασχόληση - πρόκληση και προοπτικές τον 21ο αιώνα (COM(93)0700 - C3-0509/93) και το ψήφισμά του της 9ης Μαρτίου 1994 επί του θέματος αυτού ((ΕΕ C 91 της 28.3.1994, σελ. 124)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0090/99),

A. λαμβάνοντας υπόψη ότι η πολιτική της ΕΕ για τη δημιουργία απασχολήσεων αποτελεί εξαιρετικά υψηλή προτεραιότητα, δεδομένου ότι οι μικρομεσαίες επιχειρήσεις (ΜΜΕ) αποτελούν κομβικής σημασίας τμήμα αυτού του τομέα πολιτικής προτεραιότητας, λόγω του υψηλού δυναμικού ανάπτυξης που διαθέτουν και των δυνατοτήτων δημιουργίας θέσεων απασχόλησης, και δεδομένου ότι οι ΜΜΕ στην Ευρωπαϊκή Ένωση αντιμετωπίζουν σοβαρές ελλείψεις σε επενδύσεις επιχειρηματικών κεφαλαίων,

B. λαμβάνοντας υπόψη ότι η ανακοίνωση της Επιτροπής αποτελεί μία θετική σύνθεση πολλών εκ των στοιχείων που συνδέονται με την επείγουσα ανάγκη για την διάθεση περισσότερων επιχειρηματικών κεφαλαίων εντός της Ευρωπαϊκής Ένωσης, καθώς και των προβλημάτων που αντιμετωπίζουν οι ΜΜΕ λόγω της μη ολοκλήρωσης της ενιαίας αγοράς και των προβλημάτων που απορρέουν από την έλλειψη μιας πραγματικά πανευρωπαϊκής αγοράς επιχειρηματικών κεφαλαίων,

Γ. λαμβάνοντας υπόψη ότι πρέπει να διευκολυνθεί η εφαρμογή των συγκριτικών πλεονεκτημάτων που χαρακτηρίζουν τις ΜΜΕ έναντι των μεγάλων επιχειρήσεων, όπως η ευελιξία και η γρήγορη προσαρμογή στις μεταβαλλόμενες συνθήκες,

Δ. λαμβάνοντας υπόψη ότι η ανακοίνωση της Επιτροπής ορθώς επισημαίνει τη δυνατότητα αύξησης των κεφάλαιων επιχειρηματικού κινδύνου προκειμένου να παροτρυνθεί η ανάπτυξη και η δημιουργία απασχολήσεων στις ΜΜΕ, στοιχείο που αποτελεί κρίσιμη πτυχή της επέκτασης των δυνατοτήτων απασχόλησης στην Ευρωπαϊκή Ένωση,

Ε. λαμβάνοντας υπόψη ότι οι ΜΜΕ στους τομείς υψηλής τεχνολογίας έχουν ιδιαίτερα αυξημένες ανάγκες επιχειρηματικών κεφαλαίων, χωρίς ωστόσο να διαθέτουν μεγάλες δυνατότητες για εξαιρετικές επιδόσεις στον τομέα της δημιουργίας απασχολήσεων,

ΣΤ. λαμβάνοντας υπόψη ότι η ανακοίνωση της Επιτροπής ορθώς επισημαίνει ορισμένους από τους κομβικούς τομείς στους οποίους απαιτείται να δοθεί ιδιαίτερη προσοχή για την άρση και μείωση των εναπομεινάντων εμποδίων για τη διάθεση μεγαλύτερων επιχειρηματικών κεφαλαίων προς τις ΜΜΕ, δεδομένου ότι πολλά από τα εμπόδια αυτά είναι θεσμικής και κανονιστικής φύσης και συναντώνται τόσο στο επίπεδο των κρατών μελών όσο και στο επίπεδο της ΕΕ,

Ζ. λαμβάνοντας υπόψη ότι η Επιτροπή επισημαίνει έναν από τους σημαντικότερους πολιτιστικούς παράγοντες που παρεμποδίζουν τη διάθεση επιχειρηματικών κεφαλαίων που έγκειται στο γεγονός ότι η ευρωπαϊκή νομοθεσία περί αφερεγγυότητας και χρεωκοπίας συχνά δεν επιτρέπει δεύτερη ευκαιρία[semigr ] πρέπει, εντούτοις, να υπογραμμισθεί ότι ένα από τα σημαντικότερα μελήματα της νομοθεσίας και της διοίκησης είναι, αφενός, να αποτρέπει την παράνομη δραστηριότητα και, αφετέρου, να παρέχει εκ νέου τη δυνατότητα για επιχειρηματική δραστηριότητα, ως τμήμα της διαδικασίας απόκτησης επιχειρηματικής εμπειρίας σε όσους έχουν ειλικρινά αποτύχει[semigr ] κατά συνέπειαν, οι νομοθετικές διατάξεις που περιορίζουν ή απαγορεύουν την έναρξη δραστηριότητας πρέπει να εξετάζονται ως σύνολο, και από τις δύο οπτικές γωνίες,

Η. λαμβάνοντας υπόψη ότι η δομή της ανακοίνωσης της Επιτροπής παρέχει αξιόλογο πλαίσιο ανάλυσης, παρέχοντας δυνατότητα να διατυπωθούν τόσο θετικές όσο και επικριτικές παρατηρήσεις,

Θ. λαμβάνοντας υπόψη ότι το σχέδιο δράσης της Επιτροπής διατυπώνει μία θετική δέσμη προωθούμενων μέτρων και δράσεων που πρέπει να αναληφθούν, τόσο βραχυπρόθεσμα όσο και μεσοπρόθεσμα, για την άρση των εμποδίων στην ανάπτυξη των επιχειρηματικών κεφαλαίων στην Ευρωπαϊκή Ένωση, ενώ το σχέδιο δράσης βρίσκεται ήδη σε φάση λειτουργίας 7

1. χαιρετίζει την έμφαση που αποδίδει η Επιτροπή στην ανάγκη κινητοποίησης επιχειρηματικών κεφαλαίων στην υπηρεσία του επιχειρηματικού πνεύματος, ούτως ώστε να παροτρυνθεί η δημιουργία και η ανάπτυξη ΜΜΕ και η ικανότητά τους να δημιουργήσουν απασχολήσεις[semigr ]

2. επισημαίνει ειδικότερα ότι σε συγκρινόμενη με τις Ηνωμένες Πολιτείες, η Ευρωπαϊκή Ένωση υπολείπεται σημαντικά στον τομέα της διάθεσης επιχειρηματικών κεφαλαίων και τον ρυθμό ανάπτυξης των ΜΜΕ, και επισημαίνει ότι τα προβλήματα αυτά είναι ιδιαίτερα οξυμμένα στους τομείς της υψηλής τεχνολογίας[semigr ]

3. συμφωνεί ότι ο κατακερματισμός των κεφαλαιαγορών στην Ευρωπαϊκή Ένωση συμβάλλει στη σχετική έλλειψη διάθεσης και κινητικότητας επιχειρηματικών κεφαλαίων[semigr ]

4. τονίζει ότι η ευθύνη για το πρόβλημα των επιχειρηματικών κεφαλαίων κατανέμεται εξίσου στους πολιτιστικούς παράγοντες που χαρακτηρίζουν αυτούς οι οποίοι χορηγούν τα κεφάλαια στις ΜΜΕ (όπως οι τράπεζες), τα διοικητικά στελέχη των ΜΜΕ και τα εθνικά διοικητικά και νομικά συστήματα αφενός, και τους διαρθρωτικούς παράγοντες αφετέρου[semigr ]

5. αναγνωρίζει ότι η καθιέρωση ενιαίου νομίσματος παρέχει μοναδική ευκαιρία για την αντιμετώπιση του θέματος των επιχειρηματικών κεφαλαίων στην Ευρωπαϊκή Ένωση 7 πιστεύει ότι η καθιέρωση του ευρώ θα αποφέρει οφέλη στις ΜΜΕ υπό μορφή, για παράδειγμα, μείωσης του εμπορικού κόστους και, κατά συνέπεια, καθιστώντας ευνοϊκότερο το κλίμα των επενδύσεων επιχειρηματικών κεφαλαίων[semigr ]

6. φρονεί ότι η μη συμμετοχή του Ηνωμένου Βασιλείου στο ενιαίο νόμισμα θα αποβεί εις βάρος της πανευρωπαϊκής αγοράς επιχειρηματικών κεφαλαίων, λόγω του ότι το Ηνωμένο Βασίλειο αποτελεί, επί του παρόντος, το κράτος μέλος με την πλέον ανεπτυγμένη κουλτούρα στον τομέα των επιχειρηματικών κεφαλαίων 7 παρόλ¨ αυτά, χαιρετίζει την προτεραιότητα που ανέλαβε η βρετανική προεδρία όσον αφορά την παροχή πρόσβασης στη χρηματοδότηση των ΜΜΕ[semigr ]

7. επισημαίνει ότι στις Ηνωμένες Πολιτείες υπάρχουν περίπου 250.000 ενεργοί μεμονωμένοι επενδυτές που επενδύουν σε 20 έως 40 φορές περισσότερες επιχειρήσεις απ¨ ό,τι τα επιχειρηματικά κεφάλαια καθαυτά και ότι από τα εν λόγω επιχειρηματικά κεφάλαια στις ΗΠΑ είναι σημαντικά λιγότερες οι επενδύσεις στις διαχειριστικές εξαγορές απ¨ ό,τι στην Ευρωπαϊκή Ένωση και ότι τα συνταξιοδοτικά ταμεία των Ηνωμένων Πολιτειών επενδύουν υψηλότερο ποσοστό των αποθεματικών τους σε επιχειρηματικά κεφάλαια από ό,τι στην Ευρωπαϊκή Ένωση[semigr ]

8. επισημαίνει ότι η γεωγραφική συγκέντρωση των επιχειρηματιών, της τεχνολογίας και των χρηματοοικονομικών και παραγωγικών υπηρεσιών κάθε μορφής, είναι εντονότερη στις ΗΠΑ σε σύγκριση με τις αντίστοιχες συγκεντρώσεις στην Ευρωπαϊκή Ένωση[semigr ]

9. συμφωνεί ότι υπάρχουν ορισμένα θετικά δείγματα αλλαγών στις αγορές επιχειρηματικών κεφαλαίων εντός Ευρωπαϊκής Ένωσης[semigr ]

10. εκφράζει την ικανοποίησή του για το γεγονός ότι, στο οικείο πρόγραμμα δράσης, η Επιτροπή δίνει έμφαση στην ανάγκη να δημιουργηθεί μια ευρωπαϊκή αγορά των μετοχών, όπως η NASDAQ, έχοντας υπόψη, αφενός την επιτυχία που σημειώνει η τελευταία αυτή ως προς την ποιότητα της προσφερόμενης αγοράς και την εύκολη πρόσβαση των νέων και ταχέως αναπτυσσομένων επιχειρήσεων στα κεφάλαια, κυρίως στους τομείς υψηλής τεχνολογίας, αφετέρου δε το εξαιρετικό αποτέλεσμα που επέτυχε η NASDAQ ως γενεσιουργός πλούτου και απασχόλησης στην οικονομία των ΗΠΑ[semigr ]

11. συμμερίζεται την άποψη της Επιτροπής ότι πρέπει να δοθεί προτεραιότητα στην αντιμετώπιση των φραγμών για τη δημιουργία μιας επενδυτικής κουλτούρας επιχειρηματικών κεφαλαίων στην Ευρώπη, ενώ παραδείγματα τέτοιων εμποδίων είναι η έλλειψη εναρμονισμένης προσσέγισης της θεσμικής επενδυτικής συμμετοχής στα επιχειρηματικά κεφάλαια και η έλλειψη κοινού φορολογικού περιβάλλοντος των νέων επιχειρήσεων[semigr ]

12. συμφωνεί, ωστόσο, απολύτως με την Επιτροπή όσον αφορά το γεγονός ότι μεταξύ των σοβαρότερων ανασχετικών παραγόντων για την ανάπτυξη των ΜΜΕ είναι και οι πολιτιστικοί φραγμοί που επισημαίνονται[semigr ]

13. επισημαίνει ότι για την ανάπτυξη της επιχειρηματικής κουλτούρας και την ανάληψη σε μεγαλύτερο βαθμό επιχειρηματικών κινδύνων, απαιτούνται δράσεις στον τομέα της εκπαίδευσης και επιμόρφωσης, προσανατολισμένες στις ανάγκες των ΜΜΕ και ανταποκρινόμενες στα στελέχη των ΜΜΕ[semigr ]

14. πιστεύει ότι τομείς προτεραιότητας που πρέπει να αντιμετωπισθούν για τη βελτίωση της παροχής επιχειρηματικών κεφαλαίων στις ΜΜΕ για την αξιοποίησή τους από αυτές, είναι οι κάτωθι τρείς, γενικώς αλληλοσυνδεόμενες, πτυχές:

α) η έλλειψη "επιχειρηματικής κουλτούρας¨σε παραγωγικούς τομείς της οικονομίας, τόσο από αυτούς που εξασφαλίζουν τη χρηματοδότηση των επιχειρήσεων, και ιδίως τον τραπεζικό τομέα, αλλά και από πολλές από τις ΜΜΕ καθεαυτές, οι οποίες είτε δεν επιθυμούν μεγέθυνση είτε δεν έχουν μελετήσει επαρκώς "επιχειρηματικά σχέδια¨[semigr ]

β) η έλλειψη, σε εθνικό επίπεδο, επαρκούς νομικού, διοικητικού και φορολογικού πλαισίου που θα παρέχει δυνατότητες για δημιουργία και ανάπτυξη ΜΜΕ, ενώ οι διοικητικές και νομικές δομές ορισμένων χωρών χαρακτηρίζονται από υπερβολική γραφειοκρατία[semigr ]

γ) η έλλειψη φορολογικού ή άλλων υποστηρικτικών μηχανισμών σε κοινοτικό επίπεδο και σε επίπεδο κρατών μελών, για την κινητοποίηση ιδιωτικών και θεσμικών καταθέσεων σε επενδύσεις στις ΜΜΕ[semigr ]

15. υποστηρίζει ότι, για την αντιμετώπιση των τριών αυτών πτυχών, κάθε σχέδιο δράσης θα πρέπει να λαμβάνει υπόψη τις διαφορετικές ομάδες ΜΜΕ, των οποίων οι απαιτήσεις δεν συμπίπτουν[semigr ]

16. υποστηρίζει ότι οι παραγωγικές επιχειρήσεις που δραστηριοποιούνται στον τομέα της υψηλής τεχνολογίας πρέπει να αποτελέσουν ειδική κατηγορία που χρήζει διαφορετικής μεταχείρισης, στον βαθμό που οι χρηματοδοτικοί οργανισμοί δεν είναι εξοικειωμένοι με την εκτίμηση της τεχνολογικής αγοράς και, κατά συνέπεια, θεωρούν τις αγορές αυτές αγορές υψηλού κινδύνου[semigr ]

17. καλεί την Επιτροπή να δώσει προτεραιότητα στην ενθάρρυνση των κρατών μελών για την εφαρμογή του σχεδίου δράσης στους τομείς αρμοδιότητας τους και ιδιαίτερα στην αντιμετώπιση των κανονιστικών φραγμών, την απλοποίηση των κανονιστικών ρυθμίσεων, τη βελτίωση των δομών της αγοράς και την φορολογική εναρμόνιση[semigr ]

18. φρονεί ότι το σχέδιο δράσης θα μπορούσε να ενισχυθεί με την ενσωμάτωση σε αυτό:

α) μέτρων για τη αλλαγή της κουλτούρας στον τομέα της ανάληψης επιχειρηματικού κινδύνου ούτως ώστε:

i) να προωθηθούν χωριστά βιομηχανικά και εμπορικά τραπεζικά ιδρύματα, που θα ασχολούνται αποκλειστικά με τη χρηματοδότηση μικρομεσαίων επιχειρήσεων[semigr ]

ii) να ενθαρρυνθούν οι οργανισμοί αυτοί με την παροχή φορολογικών κινήτρων και κρατικών εγγυήσεων, αν αυτό είναι αναγκαίο, προκειμένου να χορηγούν, υπό μορφή δανείων, μακροπρόθεσμα κεφάλαια, έναντι των οποίων θα χορηγούνται υλικές ή άυλες (π.χ. κατάλογοι χρεωστών) εγγυήσεις από τα περιουσιακά στοιχεία των εταιρειών[semigr ]

iii) να παρασχεθούν εγγυήσεις επενδύσεων και/ή εγγυημένα δάνεια για τα έργα τεχνικής καινοτομίας μικρών επιχειρήσεων[semigr ]

iv) να παρασχθεί οικονομική ενίσχυση σε διαχειριστές μικρών επιχειρήσεων και μικρών εταιρειών, σε περίπτωση που αυτοί σχεδιάζουν ανάπτυξη προϊόντων ή αγορών, ή επέκταση παραγωγικών εγκαταστάσεων[semigr ]

v) να παρασχεθεί οικονομική υποστήριξη για σχέδια παροχής συμβουλών και αρωγής για την επέκταση μικρών επιχειρήσεων, μέσω λογιστικών γραφείων που βρίσκονται πλησίον των επιχειρήσεων και χαίρουν της εμπιστοσύνης τους[semigr ]

vi) να ενθαρρυνθεί η προσφυγή σε ρυθμίσεις συνεταιρισμού μεταξύ μικρών και μεγαλύτερων εταιρειών, προκειμένου να δοθεί δυνατότητα στις πρώτες να επωφεληθούν από το διασυνοριακό εμπόριο, με μειωμένο κόστος και διοικητική προσπάθεια και να ενθαρρυνθεί η εμπορική ανάπτυξη των ΜΜΕ μέσω της ανάπτυξης της αλυσίδας προμηθειών[semigr ]

vii) να ενθαρρυνθεί η προσφυγή των ΜΜΕ στο ηλεκτρονικό εμπόριο και στις δυνατότητες που προσφέρει η Κοινωνία των Πληροφοριών, με επιχορηγήσεις και πιλοτικά σχέδια[semigr ]

β) μέτρων για την διοχέτευση των αποταμιεύσεων σε επενδύσεις σε ΜΜΕ, μέσω:

i) της ενθάρρυνσης - με την παροχή φορολογικών διευκολύνσεων (όπως είναι λόγου χάριν στις Κάτω Χώρες οι διευκολύνσεις «tante Agaath» που χορηγούν χαμηλότοκα δάνεια στις ΜΜΣ, επειδή παρέχεται φορολογική απαλλαγή στους ιδιωτικούς επενδυτές επί του κέρδους) και νομικής προστασίας (π.χ. εταιρείες υπό συλλογικό όνομα) και νέες εθνικές και/ή περιφερειακές υπηρεσίες - για επενδύσεις ιδιωτών σε ΜΜΕ[semigr ]

ii) ενθάρρρυνση της ανάπτυξης της EASDAQ, και παρεμφερών ευρωπαϊκών εθνικών οργανισμών αντίστοιχων της αμερικανικής NASDAQ, προκειμένου να δοθεί δυνατότητα πρόσβασης των μικρομεσαίων επιχειρήσεων στις χρηματαγορές[semigr ]

iii) ενθάρρυνση για την ανάπτυξη της ευρωπαϊκής αγοράς εταιρικών ομολόγων ως εναλλακτική λύση χρηματιστηριακής αγοράς για τις μικρομεσαίες επιχειρήσεις[semigr ]

iv) μέσω της άρσης των σημαντικότερων φραγμών επί των επενδύσεων των συνταξιοδοτικών ταμείων[semigr ]

19. εκφράζει την υποστήριξη του για τις νέες πρωτοβουλίες που ανακοίνωσε η Επιτροπή κατά το 1998, όσον αφορά την πρόσβαση των ΜΜΕ στη χρηματοδότηση και ειδικότερα στα τρία προγράμματα: Ευρωπαϊκή Διευκόλυνση για Τεχνολογική Έναρξη, Ευρωπαϊκή Κοινοπραξία και Εγγυητική Διευκόλυνση για τις ΜΜΕ[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Ευρωπαϊκή Τράπεζα Επενδύσεων και την Ευρωπαϊκή Ένωση Επιχειρηματικών Κεφαλαίων.